Forma, patvirtinta Klaipėdos miesto savivaldybės administracijos direktoriaus

2009 m. birželio 30 d. įsakymu Nr. AD1-1133

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO “DĖL BOTANINIO-ZOOLOGINIO DRAUSTINIO KLAIPĖDOS MIESTO SAVIVALDYBĖS TERITORIJOJE, VALSTYBINIŲ MIŠKŲ URĖDIJOS KRETINGOS REGIONINIO PADALINIO KLAIPĖDOS GIRININKIJOS MIŠKE, RIBŲ PLANO RENGIMO” PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė yra parengti savivaldybės botaninio-zoologinio draustinio Klaipėdos miesto savivaldybės teritorijoje, valstybinių miškų urėdijos Kretingos regioninio padalinio Klaipėdos girininkijos miške ribų planą. Sprendimo projekto tikslai – nustatyti botaninio-zoologinio draustinio ribas, nustatyti priemones retoms bei nykstančioms laukinių augalų, grybų ir gyvūnų rūšims, jų bendrijoms ar buveinėms saugoti.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės taryba 2020 m. \*\*\*\*\*\* sprendimu Nr. T\*\*\*\* „Dėl savivaldybės draustinio steigimo Klaipėdos miesto savivaldybės teritorijoje, valstybinių miškų urėdijos Kretingos regioninio padalinio Klaipėdos girininkijos miške“ nusprendė steigti savivaldybės draustinį Klaipėdos miesto savivaldybės teritorijoje, valstybinių miškų urėdijos Kretingos regioninio padalinio Klaipėdos girininkijos miške rengiant saugomos teritorijos specialiojo teritorijų planavimo dokumentą ir pavesti Klaipėdos miesto savivaldybės administracijos direktoriui organizuoti savivaldybės draustinio steigimo procesą. Vadovaujantis Saugomų teritorijų specialiųjų planų rengimo taisyklių, patvirtintų Lietuvos Respublikos aplinkos ministro ir Lietuvos Respublikos kultūros ministro 2020 m. birželio 3 d. įsakymu Nr. D1-330/VĮ-706 „Dėl Saugomų teritorijų specialiųjų planų rengimo taisyklių patvirtinimo“ 9.4 papunkčiu, saugomos teritorijos specialusis teritorijų planavimo dokumentas – savivaldybės draustinio ribų planas pradedamas rengti savivaldybės tarybos sprendimu dėl specialiojo teritorijų planavimo dokumento rengimo pradžios ir planavimo tikslų.

Sprendimo projektas yra rengimas remiantis šiais dokumentais:

1. Lietuvos Respublikos vietos savivaldos įstatymo 6 straipsnio 25 punktu (savarankiškoji (Konstitucijos ir įstatymų nustatyta (priskirta) savivaldybių funkcija – savivaldybės saugomų teritorijų steigimas, apsauga ir tvarkymas).
2. Lietuvos Respublikos teritorijų planavimo įstatymo 5 straipsnio 4 dalies 3 punktu, 21 straipsnio 2 dalies 3 punktu ir 30 straipsnio 1 dalies 1 punktu ir 2 dalimi
3. Lietuvos Respublikos saugomų teritorijų įstatymo 28 straipsnio 2 dalies 2 punktu ir 4 dalimi.
4. Saugomų teritorijų specialiųjų planų rengimo taisyklėmis, patvirtintomis Lietuvos Respublikos aplinkos ministro ir Lietuvos Respublikos kultūros ministro 2020 m. birželio 3 d. įsakymu Nr. D1-330/VĮ-706 „Dėl Saugomų teritorijų specialiųjų planų rengimo taisyklių patvirtinimo“.

**3. Kokių rezultatų laukiama.**

Priėmus šį sprendimą, bus pradėtas rengti saugomos teritorijos specialiojo teritorijų planavimo dokumentas – botaninio-zoologinio draustinio Klaipėdos miesto savivaldybės teritorijoje, valstybinių miškų urėdijos Kretingos regioninio padalinio Klaipėdos girininkijos miške ribų planas. Įvertinus retų bei nykstančių laukinių augalų, grybų ir gyvūnų rūšių, jų bendrijų ar buveinių arealus bus nustatytos botaninio-zoologinio draustinio ribos ir numatytos kraštovaizdžio, gamtos ir biologinės įvairovės apsaugos priemones.

**4. Sprendimo projekto rengimo metu gauti specialistų vertinimai.**

Rengiant sprendimo projektą atsižvelgta į gautus raštus (pridedama):

1. Klaipėdos universiteto mokslininkų ir Pajūrio regioninio parko vyriausiojo ekologo pasirašytas raštas „Mokslininkų išvada dėl draustinio steigimo Klaipėdos mieste Kretingos urėdijos Klaipėdos girininkijos miške“, 3 lapai;
2. Valstybinės saugomų teritorijų tarnybos prie Aplinkos ministerijos 2020-08-18 raštas Nr. (3)-V3E-278 „Dėl planuojamo steigti savivaldybės draustinio“, 3 lapai.

**5. Išlaidų sąmatos, skaičiavimai, reikalingi pagrindimai ir paaiškinimai.**

Preliminari saugomos teritorijos specialiojo teritorijų planavimo dokumento parengimo kaina skaičiuojama analizuojant analogus bei apklausos būdu.

**6. Lėšų poreikis sprendimo įgyvendinimui.**

Saugomų teritorijų specialiojo plano parengimo paslaugos preliminari kaina – 48 400,00 Eur su PVM.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma. Bus nustatytos botaninio-zoologinio draustinio ribos ir priemonės retoms bei nykstančioms laukinių augalų, grybų ir gyvūnų rūšims, jų bendrijoms ar buveinėms saugoti.

**PRIDEDAMA:**

1. Klaipėdos universiteto mokslininkų ir Pajūrio regioninio parko vyriausiojo ekologo pasirašytas raštas „Mokslininkų išvada dėl draustinio steigimo Klaipėdos mieste Kretingos urėdijos Klaipėdos girininkijos miške“ (registruotas 2020-07-31, reg. Nr. UA1-360), 3 lapai;
2. Valstybinės saugomų teritorijų tarnybos prie Aplinkos ministerijos 2020-08-18 raštas Nr. (3)-V3E-278 „Dėl planuojamo steigti savivaldybės draustinio“ (registruotas 2020-08-19, Nr. R1-6468), 3 lapai;
3. Teisės aktų išrašai, 2 lapai.

Urbanistikos ir architektūros skyriaus vedėja Mantė Černiūtė-Amšiejienė

\_\_\_\_\_\_\_\_\_\_\_\_\_\_